
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2416 

27 Σεπτεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. Φ.400/254513/Σ.2635/ 
19.7.2013 (ΦΕΚ 1818, τ. Β') απόφασης Αναπληρωτή 
Υπουργού Εθνικής Άμυνας «Συγκρότηση της Δι- 
ακλαδικής Επιτροπής Κοινωνικών Προβλημάτων 
(ΔΕΚΠ) των Ενόπλων Δυνάμεων, καθορισμός των 
αρμοδιοτήτων της και κάθε άλλης αναγκαίας λε¬ 


πτομέρειας». 1 

Καθιέρωση εργασίας κατά τις Κυριακές, τις εξαιρέ¬ 
σιμες ημέρες και κατά τις νυχτερινές ώρες, για 
προσωπικό του Εθνικού Αστεροσκοπείου Αθηνών 

(ΕΑΑ). 2 

Έγκριση υπερωριακής εργασίας προσωπικού Ιδιωτι¬ 
κού Δικαίου Αορίστου Χρόνου του Ελληνικού Κέ¬ 
ντρου Θαλασσίων Ερευνών (ΕΛΚΕΘΕ). 3 

Σύσταση και συγκρότηση Ομάδας Εργασίας με αντι¬ 
κείμενο την υποστήριξη της Γενικής Γραμματεί- 
ας Διαφάνειας και Ανθρωπίνων Δικαιωμάτων του 
Υπουργείου Δικαιοσύνης, Διαφάνειας και Ανθρω¬ 
πίνων Δικαιωμάτων επί θεμάτων διαφάνειας. 4 


ΑΠΟΦΑΣΕΙ Σ 

Αριθμ. Φ. 400/255072/Σ. 3190 (1) 

Τροποποίηση της υπ’ αριθμ. Φ.400/254513/Σ.2635/19.7.2013 
(ΦΕΚ 1818, τ. Β') απόφασης Αναπληρωτή Υπουργού 
Εθνικής Αμυνας «Συγκρότηση της Διακλαδικής Επι¬ 
τροπής Κοινωνικών Προβλημάτων (ΔΕΚΠ) των Ενό¬ 
πλων Δυνάμεων, καθορισμός των αρμοδιοτήτων της 
και κάθε άλλης αναγκαίας λεπτομέρειας». 

Η ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις: 

α. Της παραγράφου 24 του άρθρου 5 του Ν. 2292/1995 
«Οργάνωση και λειτουργία του Υπουργείου Εθνικής Αμυ¬ 
νας, διοίκηση και έλεγχος των Ενόπλων Δυνάμεων και 
άλλες διατάξεις» (ΦΕΚ 35, τ. Α'), η οποία προστέθηκε 
με την παράγραφο 47 του άρθρου 71 του Ν. 3883/2010 
«Υπηρεσιακή Εξέλιξη και Ιεραρχία των Στελεχών των 


Ενόπλων Δυνάμεων, Στρατολογίας και συναφείς διατά¬ 
ξεις» (ΦΕΚ 167, τ. Α'). 

β. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του ΠΔ 63/2005 «Κωδικοποίηση 
Νομοθεσίας για την Κυβέρνηση και τα Κυβερνητικά 
Όργανα» (ΦΕΚ 98, τ. Α'). 

γ. Της υπ’ αριθμ. Φ.400/32/82424/Σ.343/27-05-2011 από¬ 
φασης ΥΕΘΑ «Διοικητικά και άλλα ευεργετικά μέτρα 
για κατηγορίες στρατιωτικού προσωπικού των ΕΔ που 
αντιμετωπίζουν ιδιαίτερα και οξέα κοινωνικά προβλή¬ 
ματα» (ΦΕΚ 1139, τ. Β'), όπως τροποποιήθηκε με τις υπ’ 
αριθμ. Φ.400/46/83395/Σ.447/08-08-2011 (ΦΕΚ 1800, τ. Β') 
και Φ.400/10/81896/Σ.298/11-05-2012 (ΦΕΚ 1646, τ. Β') απο¬ 
φάσεις ΥΕΘΑ, καθώς και την υπ’ αριθμ. Φ.400/254549/ 
Σ. 2671/23-07-2013 (ΦΕΚ 1818, τ. Β') απόφαση ΑΝΥΕΘΑ. 

δ. Της περίπτωσης ζ της παραγράφου 1 του άρθρου 1 
της υπ’ αριθμ. Υ 304/01-07-2013 απόφασης Πρωθυπουρ¬ 
γού «Ανάθεση αρμοδιοτήτων στην Αναπληρωτή Υπουρ¬ 
γό Εθνικής Άμυνας Φωτεινή Γεννηματά» (ΦΕΚ 1635, τ. Β'). 

2. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Αρθρο 1 

1. Η περίπτωση στ (1) της παραγράφου 1 του άρθρου 1 
της υπ’ αριθμ. Φ.40 0/254513/Σ.2635/19-07-2013 (ΦΕΚ 1818, 
τ. Β') απόφασης Αναπληρωτή Υπουργού Εθνικής Άμυνας, 
αντικαθίσταται ως εξής: 

«στ. (1) Ανχη (ΠΖ) Κορδούλη Γεώργιο του ΓΕΣ/ΔΜΠ/4,» 

2. Η περίπτωση στ (2) της παραγράφου 1 του άρθρου 1 
της υπ’ αριθμ. Φ.40 0/254513/Σ.2635/19-07-2013 (ΦΕΚ 1818, 
τ. Β') απόφασης Αναπληρωτή Υπουργού Εθνικής Άμυνας, 
αντικαθίσταται ως εξής: 

«στ. (2) Πχη Κοιλάκο Θεόδωρο ΠΝ του ΓΕΝ/Β3Λ/Ι,» 

3. Η περίπτωση στ (4) της παραγράφου 1 του άρθρου 1 
της υπ’ αριθμ. Φ.40 0/254513/Σ.2635/19-07-2013 (ΦΕΚ 1818, 
τ. Β') απόφασης Αναπληρωτή Υπουργού Εθνικής Άμυνας, 
αντικαθίσταται ως εξής: 

«στ. (4) Ανχη (ΣΣΝΣ) Τσιριπίδη Χαράλαμπο του ΓΕΕΘΑ/ 
ΔΣΣΝΣ,» 

Αρθρο 2 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Σεπτεμβρίου 2013 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΦΩΤΕΙΝΗ ΓΕΝΝΗΜΑΤΑ 
-♦- 

Αριθμ. 10518 (2) 

Καθιέρωση εργασίας κατά τις Κυριακές, τις εξαιρέσι¬ 
μες ημέρες και κατά τις νυχτερινές ώρες, για προ¬ 
σωπικό του Εθνικού Αστεροσκοπείου Αθηνών (ΕΑΑ). 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Της παρ. 6 του άρθρου 1 του ν. 1157/81 «Περί κυρώσε- 
ως της από 29.12.80 Πράξεως Νομοθετικού Περιεχομένου 
του Προέδρου της Δημοκρατίας» «Περί καθιερώσεως 
πενθημέρου εβδομάδας εργασίας των Δημοσίων εν 
γένει υπηρεσιών και ρυθμίσεως συναφών θεμάτων και 
τροποποιήσεως διατάξεων αυτής» (ΦΕΚ Α' 126). 

β) Των παρ. 1 και 2 του άρθρου 23 του ν. 1735/87 «Προ¬ 
σλήψεις στο δημόσιο τομέα ....»(ΦΕΚ Α' 195). 

γ) Του άρθρου 41 του ν. 3979/2011 «Για την ηλεκτρονική 
διακυβέρνηση και άλλες διατάξεις» (ΦΕΚ Α' 138). 

δ) Του άρθρου 20 του ν 4024/2011 «Συνταξιοδοτικές 
ρυθμίσεις, ενιαίο μισθολόγιο-βαθμολόγιο (ΦΕΚ Α' 226). 

ε) Του άρθρου 31 του ν. 1514/1985 «Ανάπτυξη της επι¬ 
στημονικής και τεχνολογικής έρευνας» (ΦΕΚ 13/Α/85) 
όπως έχει τροποποιηθεί και ισχύει σήμερα. 

στ) του Π.Δ. 62/86 Οργανισμός του Εθνικού Αστερο¬ 
σκοπείου Αθηνών (ΕΑΑ) (ΦΕΚ 21/τ. Α'/86), όπως τροπο¬ 
ποιήθηκε με το Π.Δ. 258/99 (ΦΕΚ 212/τ. Α'/14.10.99). 

2. Τις διατάξεις της παρ. 4 του άρθρου 17 του Ν. 1349/ 
1983 «Σύσταση Οργανισμού Αντισεισμικού Σχεδιασμού και 
Προστασίας (ΟΑΣΠ) και άλλες διατάξεις» (ΦΕΚ 52/Α/1983). 

3. Την με αριθμό ΔΙΑΔΠ/ΦΒΙ/14757/25.7.2011 απόφαση 
του Υπουργού Διοικητικής Μεταρρύθμισης και Ηλεκτρο¬ 
νικής Διακυβέρνησης. 

4. Την 17049(ΔΚΗ)Α/1784/27.12.2012 απόφαση του 
Υπουργού Παιδείας και Θρησκευμάτων, Πολιτισμού και 
Αθλητισμού με θέμα: «Μεταβίβαση στο Γ ενικό Γ ραμμα- 
τέα Έρευνας και Τεχνολογίας» (ΦΕΚ 3546 Β/31.12.2012). 

5. Το έγγραφο του ΕΑΑ με α.π. 599/10.4.2013. 

6. Την ανάγκη: 

α) παρακολούθησης των σεισμολογικών οργάνων και 
της σεισμικής δραστηριότητας, στον ευρύτερο Ελλα- 
δικό χώρο 

β) παρατηρήσεων ατμοσφαιρικού περιβάλλοντος, 
αστρικού και διαστημικού χώρου. 

7. Το γεγονός ότι από την παρούσα απόφαση προ¬ 
κύπτει δαπάνη ύψους 45.000,00 ευρώ σε βάρος του 
προϋπολογισμού του ΕΑΑ η οποία έχει εγγράφει στους 
ΚΑΕ 261 και 263 του προϋπολογισμού αυτού για το έτος 
2013. Για τα επόμενα έτη θα γίνεται πρόβλεψη στον 
αντίστοιχο προϋπολογισμό, αποφασίζουμε: 

Εγκρίνουμε την καθιέρωση νυκτερινής και κατά τις 
Κυριακές και τις εξαιρέσιμες ημέρες εργασίας, κατά 
το εναλλακτικό σύστημα εργασίας επί 24ώρου βάσεως, 
στο μόνιμο και με σχέση εργασίας ιδιωτικού δικαίου 
αορίστου χρόνου επιστημονικό και τεχνικό προσωπικό 
του Εθνικού Αστεροσκοπείου Αθηνών για: 


α) την παρακολούθηση των σεισμολογικών οργάνων 
και της σεισμικής δραστηριότητας, στον ευρύτερο Ελ- 
λαδικό χώρο, 

β) παρατηρήσεων ατμοσφαιρικού περιβάλλοντος, 
αστρικού και διαστημικού χώρου κατ’ εξαίρεση της 
εφαρμογής της πενθήμερης εβδομάδας εργασίας, καθ’ 
όσον τούτο επιβάλλεται λόγω της ιδιοτυπίας των συν¬ 
θηκών λειτουργίας του ΕΑΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 2013 

Με εντολή Υπουργού 
Ο Γ ενικός Γ ραμματέας 
Έρευνας και Τεχνολογίας 
ΧΡΗΣΤΟΣ ΒΑΣΙΛΑΚΟΣ 

-♦- 

Αριθμ. 10519 (3) 

Έγκριση υπερωριακής εργασίας προσωπικού Ιδιωτικού 
Δικαίου Αορίστου Χρόνου του Ελληνικού Κέντρου 
Θαλασσίων Ερευνών (ΕΛΚΕΘΕ). 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του ν. 1514/1985 «Ανάπτυξη της επιστημονικής και 
τεχνολογικής έρευνας» (ΦΕΚ 13/Α/85 ) όπως έχει τρο¬ 
ποποιηθεί και ισχύει σήμερα. 

β) του ν. 2362/95 «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις» ΦΕΚ 
247/Α/95 όπως έχει τροποποιηθεί με τον ν. 3871/2010 
ΦΕΚ 141/Α/2010. 

γ) του άρθρου 20 του ν. 4024/2011 «Συνταξιοδοτικές 
ρυθμίσεις ενιαίο μισθολόγιο-βαθμολόγιο, εργασιακή 
εφεδρεία και άλλες διατάξεις εφαρμογής του μεσο¬ 
πρόθεσμου πλαισίου δημοσιονομικής στρατηγικής 2012- 
2015» ΦΕΚ 226/Α/2011, όπως τροποποιήθηκε με την παρ. 
1 του άρθρου 45 του ν. 4071/2012. 

2. Το Π.Δ. 98/2012 «Τροποποίηση Π.Δ. 85/2012 «Ίδρυση 
και μετονομασία Υπουργείων, μεταφορά και κατάργηση 
υπηρεσιών» (Α'/141) ΦΕΚ Α'/160. 

3. Το Π.Δ. 164/03 Οργάνωση και λειτουργία του Ελ¬ 
ληνικού Κέντρου Θαλασσίων Ερευνών (ΕΛΚΕΘΕ) (ΦΕΚ 
131/Α/03). 

4. Την 17049(ΔΚΗ)Α/1784/27.12.2012 απόφαση του 
Υπουργού Παιδείας και Θρησκευμάτων, Πολιτισμού και 
Αθλητισμού με θέμα: «Μεταβίβαση στο Γ ενικό Γ ραμμα- 
τέαΈρευνας και Τεχνολογίας »(ΦΕΚ 3546 Β/31.12.2012). 

5. Το γεγονός ότι από την απόφαση προκαλείται δα¬ 
πάνη ύψους 1.000,00 ευρώ η οποία θα καλυφθεί από τον 
προϋπολογισμό του ΕΛΚΕΘΕ οικ. έτους 2013, ΚΑΕ-261. 

6. Το έγγραφο του ΕΛΚΕΘΕ με α.π. 50.150/4118/26.6.2013, 
αποφασίζουμε: 

Εγκρίνουμε την απογευματινή υπερωριακή εργασία 
προσωπικού Ιδιωτικού Δικαίου Αορίστου Χρόνου του 
Ελληνικού Κέντρου Θαλασσίων Ερευνών (ΕΛΚΕΘΕ) για 
τους μήνες Σεπτέμβριο έως και Δεκέμβριο 2013, ως εξής: 

Για 1 υπάλληλο ιδιωτικού δικαίου αορίστου χρόνου 80 
ώρες συνολικής δαπάνης μέχρι 800,00 ευρώ. 

Η υπερωριακή απασχόληση του παραπάνω υπαλλήλου 
θα πραγματοποιείται από Δευτέρα έως Παρασκευή από 
15.00 έως 22.00. 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Οι υπηρεσιακές ανάγκες που επιβάλλουν την εργασία 
προσωπικού πέρα από το κανονικό ωράριο προκύπτουν 
από την απόσταση (47 χλμ) της κεντρικής υπηρεσίας 
του ΕΛΚΕΘΕ από την Αθήνα και από τις εγκαταστά¬ 
σεις του Ινστιτούτου Θαλασσίων Βιολογικών Πόρων και 
Εσωτερικών Υδάτων που βρίσκονται στον Αγιο Κοσμά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 2013 

Με εντολή Υπουργού 
Ο Γενικός Γραμματέας 
Έρευνας και Τεχνολογίας 
ΧΡΗΣΤΟΣ ΒΑΣΙΛΑΚΟΣ 

-♦- 

Αριθμ. 80552 (4) 

Σύσταση και συγκρότηση Ομάδας Εργασίας με αντι¬ 
κείμενο την υποστήριξη της Γενικής Γραμματεί¬ 
ας Διαφάνειας και Ανθρωπίνων Δικαιωμάτων του 
Υπουργείου Δικαιοσύνης, Διαφάνειας και Ανθρωπί¬ 
νων Δικαιωμάτων επί θεμάτων διαφάνειας. 

Ο ΥΠΟΥΡΓΟΣ ΔΙΚΑΙΟΣΥΝΗΣ, 
ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Τις διατάξεις: 

α) του άρθρου 5 παρ. 6 του ν. 2408/1996 (ΦΕΚ Α' 104), 
όπως τροποποιήθηκε με το άρθρο 10 του ν. 3060/2002 
(ΦΕΚ Α' 242) «Ρύθμιση θεμάτων αρμοδιότητας του 
Υπουργείου Δικαιοσύνης», 

β) του άρ. 2 της υπ’ αριθμ. 56568/28.5.2004 (ΦΕΚ Β' 842) 
Υπουργικής απόφασης, όπως τροποποιήθηκε με την υπ’ 
αριθμ. 95305/13.11.2012 (ΦΕΚ Β' 3036) όμοια «Τροποποί¬ 
ηση της αριθμ. 56568/28.5.2004 (ΦΕΚ 842 Β') απόφασης 
του Υπουργού Δικαιοσύνης “Μεταβίβαση αρμοδιοτή¬ 
των του Υπουργού Δικαιοσύνης, στο Γ ενικό Γ ραμματέα, 
στους Γενικούς Διευθυντές, Διευθυντές, στους Προ¬ 
ϊσταμένους Τμημάτων της Κεντρικής Υπηρεσίας του 
Υπουργείου Δικαιοσύνης και στους Προϊσταμένους των 
περιφερειακών υπηρεσιών αυτού”». 

γ) του άρθρου 21 του ν. 4024/2011 (ΦΕΚ Α' 226) «Συντα- 
ξιοδοτικές ρυθμίσεις, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012 - 2015», 

δ) του άρθρου 41 παρ. 2 του ν. 1756/1988 «Κώδικας 
Οργανισμού Δικαστηρίων και Κατάστασης Δικαστικών 
Λειτουργών» (ΦΕΚ Α' 35), όπως ισχύει, και 

ε) του άρθρου 7 παρ. 2 περ. Β' του ν. 3469/2006 «Εθνικό 
Τυπογραφείο, Εφημερίς της Κυβερνήσεως και λοιπές 
διατάξεις» (ΦΕΚ Α' 131). 

2) Την υπ’ αριθμ. 145/2013 πράξη ορισμού και το υπ’ 
αριθμ. πρωτ. 1128/30.7.2013 έγγραφο του Πρωτοδικείου 
Σερρών. 

3) Την ανάγκη σύστασης και συγκρότησης της εν θέ- 
ματι Ομάδας Εργασίας. 

4) Το γεγονός ότι από τις διατάξεις της παρούσας 
δεν προκαλείται δαπάνη, αποφασίζουμε: 

Α) Τη σύσταση και συγκρότηση Ομάδας Εργασίας 
με αντικείμενο την υποστήριξη της Γενικής Γραμμα¬ 
τείας Διαφάνειας και Ανθρωπίνων Δικαιωμάτων του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων ως προς: 


α) Το σχεδίασμά νομοθετικών, κανονιστικών και διοι¬ 
κητικών πρωτοβουλιών για την καθιέρωση και ενίσχυση 
κανόνων διαφάνειας στη λειτουργία των θεσμών του 
Κράτους, λαμβανομένων ιδίως υπ’ όψιν των απαιτήσεων 
που απορρέουν από τη συμμετοχή της Ελλάδος στα 
όργανα της Ευρωπαϊκής Ένωσης και των Διεθνών Ορ¬ 
γανισμών και β) Την παρουσίαση των εθνικών θέσεων 
επί θεμάτων διαφάνειας στα όργανα της Ευρωπαϊκής 
Ένωσης και των Διεθνών Οργανισμών. 

Η Ομάδα Εργασίας αποτελείται από τους: 

1. Αντώνιο Μακρυδημήτρη του Παναγιώτη - Σοφοκλή, 
Καθηγητή Διοικητικής Επιστήμης του Τμήματος Πολιτικής 
Επιστήμης και Δημόσιας Διοίκησης της Σχολής Νομικών, 
Οικονομικών και Πολιτικών Επιστημών του Εθνικού και 
Καποδιστριακού Πανεπιστημίου Αθηνών, ως Πρόεδρο, 

2. Νικόλαο Λίβο του Δημητρίου, Επίκουρο Καθηγητή 
Ποινικού Δικαίου του Νομικού Τμήματος της Σχολής 
Νομικών, Οικονομικών και Πολιτικών Επιστημών του 
Εθνικού και Καποδιστριακού Πανεπιστημίου Αθηνών, 

3. Μαρία Γαβουνέλη του Νικολάου, Επίκουρη Καθηγή- 
τρια Δημοσίου Διεθνούς Δικαίου του Νομικού Τμήματος 
της Σχολής Νομικών, Οικονομικών και Πολιτικών Επιστη¬ 
μών του Εθνικού και Καποδιστριακού Πανεπιστημίου 
Αθηνών - Αντιπρόεδρο της Ομάδας Εργασίας κατά της 
Δωροδοκίας (ννοιίάηο θωυρ αραίηεΐ ΒιΙόβΓγ) του ΟΟΣΑ - 
επικεφαλής της Ελληνικής Αντιπροσωπίας (οάβΐ άθ 
άθίθραΐίοπ) στην Ομάδα Κρατών κατά της Διαφθοράς 
(ΘΒΕΟΟ) του Συμβουλίου της Ευρώπης - μέλος της 
Ομάδας Εμπειρογνωμόνων κατά της Διαφθοράς (ΕχροιΊ 
Οωυρ οη ΟοπυρΙίοη) της Ευρωπαϊκής Επιτροπής. 

4. Ιωάννη Ανδρουλάκη του Νικολάου, Λέκτορα Ποινικού 
Δικαίου του Νομικού Τμήματος της Σχολής Νομικών, 
Οικονομικών και Πολιτικών Επιστημών του Εθνικού και 
Καποδιστριακού Πανεπιστημίου Αθηνών - εθνικό εκπρό¬ 
σωπο στην ομάδα ελέγχου εφαρμογής της Σύμβασης 
του ΟΗΕ κατά της διαφθοράς, 

5. Δημοσθένη Στίγγα του Νικολάου, Πρόεδρο Πρωτοδι¬ 
κών, εκπρόσωπο της Ελλάδος στην Ομάδα Κρατών κατά 
της Διαφθοράς (ΘΒΕΟΟ) του Συμβουλίου της Ευρώπης, 

6. Στυλιανό Γαλούκα του Φιλίππου, υπάλληλο της 
Βουλής των Ελλήνων-Ειδικό Επιστήμονα σε θέματα 
διαφθοράς, 

7. Νικόλαο Λαγαρία του Δημητρίου, Ειδικό Συνεργάτη 
στο Γραφείο του Γενικού Γραμματέα Διαφάνειας και 
Ανθρωπίνων Δικαιωμάτων - Δικηγόρο 

8. Μαρία Αρβανίτη του Διονυσίου, Αναπληρώτρια Προϊ- 
σταμένη Γ ενικής Διεύθυνσης της Κεντρικής Υπηρεσίας 
του Υπουργείου Δικαιοσύνης, Διαφάνειας και Ανθρω¬ 
πίνων Δικαιωμάτων, 

9. Ευταξία Φλέγγα του Γ εωργίου, Προϊσταμένη Τ μήμα¬ 
τος της Κεντρικής Υπηρεσίας του Υπουργείου Δικαιοσύ¬ 
νης, Διαφάνειας και Ανθρωπίνων Δικαιωμάτων, ως μέλη. 

Χρέη γραμματέα της ανωτέρω Ομάδας Εργασίας θα 
εκτελεί η Ξανθίππη Παππά του Διαμαντή, υπάλληλος 
της Κεντρικής Υπηρεσίας του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων. 

Β) Στον Πρόεδρο, τα μέλη και την εκτελούσα χρέη 
γραμματέα της ανωτέρω Ομάδας Εργασίας ουδεμία 
αποζημίωση καταβάλλεται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2013 

Ο ΥΠΟΥΡΓΟΣ 

ΧΑΡΑΛΑΜΠΟΣ ΑΘΑΝΑΣΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοριριί ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.ξΐι·) 


Ηλεκτρονική Διεύθυνση: Ιιί1ρ://νννννν.βί.9Γ - β-πιαϊΙ: ννβόπΐ38ΐβΓ.βί@οί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02024162709130004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































